Korfu linn  Kosmopoliitne Korfu on Veneetsia, Sitsiilia, Prantsusmaa ja Suurbritannia mõjutustega Kreeka linn. Elegantsed hooned, imeilusad paleed ning suurejoonelised monumendid, bütsantsiaegsed ja -järgsed kirkud, avarad  prantsusepärased väljakud täis puid ja lilli. Tähelepanuväärsed ehitised on virsikukarva Joonia Akadeemia (esimene Kreeka ülikool, ehitatud 19.saj) ning renessansistiilis Raekoda. Linnas on kaks hästisäilinud Veneetsia kindlust - Vana ja Uus. Mõlemast avaneb imeline vaade allolevale vanalinnale. Vana kindlus on ehitatud 933. a (avatud 08.30-19.00, pilet u 4 eur) ja Uus kindlus 16. saj (avatud 09.00-22.00, pilet u 3 eur). Ka sadamaid on kaks - uus ja vana. Kitsaste tänavatega vanalinn paikneb kahe kindluse vahelisel  alal. Kapodistra on linna kesktänav- ühel pool tänavat paiknevad baarid ja restoranid, teisel pool kriketiväljak ja Esplanade'i väljak. Kaunis ja väidetavalt Balkanimaade suurim väljak- Esplanade on Korfu linna keskpunktiks. Keskväljakul paiknev Liston on 19. saj algul ehitatud peen hoone, mille võlvitud terrassil asuvad saare luksuslikumad kohvikud ja restoranid. Püha Miikaeli ja Püha Georgi palee on ehitatud 19. saj Suurbritannia okupatsiooni aegu ametivõimude residentsiks. Hiljem oli lühikest aega Kreeka  kuningliku perekonna suveresidents, tänapäeval Euroopa Liidu tippkohtumiste toimumispaik. Samuti asub hoones Aasia kunsti muuseum. Vanalinnas on ka mitmed teisi muuseume: Aheoloogiamuuseum (avatud T-P, 08.30-15.00, pilet u 3 eur), Bütsantsi muuseum (avatud T-P 08.30-15.00, pilet u 2 eur), Folkloorimuuseum jt. Leidub arvukalt kirikuid, millest tähtsaim on kindlasti Veneetsia Püha Georgi õigeusukirikut meenutav Agios Spyridon. Püha Spiridon on Korfu saare kaitsepühak - Küprose saarelt pärit karjus, kes  olevat korda saatnud mitmeid imesid. Muuhulgas päästnud ta saare Türgi ikkest.